Športová 5, 010 00 Žilina

IČO: 00 693 090

 DIČ 2020672214

 SK7409000000000076516345

krasozilina@gmail.com[www.krasoklubzilina](http://www.krasoklubzilina).sk

**Ekonomická smernica KK ZA**

# Článok I

**Všeobecné ustanovenia**

Táto smernica je záväzná pre všetkých členov Kraso klubu Žilina (ďalej KK ZA).

# Článok II

# Domáce pracovné cesty

1. Náhrady za pracovné cesty sa vykonávajú v súlade so zákonom o cestovných náhradách č.283/2002 v znení neskorších zmien a doplnkov.
2. KK ZA prepláca výdavky na cestu, na ktorú vyšle svojho člena a ktoré nie sú preplácané Slovenským krasokorčuliarskym zväzom (ďalej SKrZ).
3. Bližšie nevyšpecifikované náhrady priamo zákonom sa poskytujú podľa tejto smernice nasledovne:

# Článok III

# Cestovné výdavky

1. Cestovné výdavky sú výdavky za cestovný lístok, miestenku, lôžkový, resp. lehátkový lístok, letenku, resp. náhrada z použitie vlastného motorového vozidla.
2. Pri použití železničnej prepravy výška náhrady sa poskytuje podľa vzdialenosti pre jednu cestu nasledovne: Do 50km 2.trieda os.vlaku

Nad 50km 2.trieda rýchliku

Nad 250km 1.trieda rýchliku

Nad 300km možnosť použiť lehátko, resp.lôžko

1. V prípade, že bude použité vlastné motorové vozidlo, obdrží vodič náhradu v zmysle bodu 2 tohto článku.

# Článok IV

**Výdavky na ubytovanie a stravné**

1. Výdavky na ubytovanie a stravné sa riadi podľa platnej Ekonomickej smernice SKrZ

# Článok V

# Odmeny

1. **Odmeny koordinátorovi účasti na pretekoch, testoch a sústredeniach**

 Koordinátor účasti na pretekoch, testoch a sústredeniach má nárok na odmenu vo výške 15€ za zorganizovanie účasti na akcii. Výška odmeny môže byť upravená po odsúhlasení VV v prípade, že akcia si vyžaduje náročnejšiu prípravu na organizáciu.

1. **Odmeny trénerom vyslaných na preteky a testy**

Trénerovi vyslanému na preteky a testy prináleží odmena vo výške 20€ za pol dňa /do 6 hod/, resp. 40€ za celý deň /nad 6 hod/, v prípade vyššieho počtu pretekárov ako 8, mu prináleží odmena 5 Eur/1 jazdu pretekára.

1. **Odmeny trénerom**

 Odmeny trénerom sú predmetom jednaní VV a trénerov pred sezónou - zohľadňuje sa dosiahnutá kvalifikácia a prax a výsledky.

1. **Odmeny hlavnému trénerovi**

Hlavnému trénerovi prináleží odmena 50 Eur/mesiac za evidenciu detí a trénerov, zabezpečenie rozpisu tréningov klubu a zadeľovanie trénerov na tréningy.

# Odmeny trénerom za mimoriadne výsledky

VV môže rozhodnúť o mimoriadnych odmenách trénerom za dosiahnutie mimoriadnych výsledkov.

# Odmeny PR pracovníkovi

PR pracovníkovi prináleží odmena 15€/článok a 15€/za sadu video dokumentácie z 1 preteku zverejnenej na internete.

# Odmeny manažérovi klubu

Manažérovi klubu prináleží paušálna odmena, ktorej výšku určuje VV a taktiež variabilná zložka, ktorá závisí od získaných financií. Túto variabilnú zložku taktiež určuje VV.

Táto smernica bola prijatá ČS a platí od 7.11.2007 + úprava smernice 24.3.2020